Jegyzőkönyv

**ELTE TTK Kari Ösztöndíj Bizottság (KÖB), 2021.január 6-ai üléséről**

**Ülés időpontja:** 2021. január 6., 8.00.

**Ülés helyszíne**: Microsoft Teams felülete

**Jelen vannak:**

Szavazati joggal: Rádl Attila, Németh Csilla (elnök), Török Gabriella, Tóth Gergely, Silling Bianka, Gosztonyi Katalin

Tanácskozási joggal: Papp Gergely Sándor (TTK HÖK ösztöndíjbizottsági tag)

**Jegyzőkönyvvezető:** Németh Csilla

8.01 Németh Csilla megnyitja az ülést, amely 6 fővel határozatképes.

Németh Csilla bejelenti, hogy ha nincs ellenvetés továbbra is vezetné a jegyzőkönyvet is.

*1/2021.(I. 06.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

Németh Csilla megkéri a jelenlévő tagokat, hogy szavazzanak Papp Gergely Sándornak tanácskozási jogot.

*2/2021.(I. 06.) számú KÖB határozat: a KÖB egyhangúlag Tanácskozási jogot szavaz Papp Gergely Sándornak.*

Az előre kiküldött napi rendi pontok a következők voltak:

1. **Bejelentések**
2. **Egyszeri ösztöndíjak következő féléves kiírásai**
   1. **Egyszeri sport ösztöndíj**
   2. **Egyszeri kulturális ösztöndíj**
   3. **Egyszeri szakmai ösztöndíj**
3. **Rendszeres ösztöndíjak következő féléves kiírásai** 
   1. **Rendszeres sport ösztöndíj**
   2. **Rendszeres tudományos ösztöndíj**
4. **Egyebek**

A napirendi pontokhoz módosítási javaslat nem érkezett be. A napirendipontok egyhangúlag el lettek fogadva.

*3/2021.(I. 06.) számú KÖB határozat: a KÖB egyhangúlag elfogadta az előre kiküldött napirendet.*

**1. 8.02 Bejelentések**:

Nem érkezik bejelentés

**2. 8.03 Egyszeri ösztöndíjak következő féléves kiírásai**

Silling Bianka: Az elmúlt időszakban belső ellenőrzések történtek, így minden kar kiírásai felül lettek vizsgálva az EHÖK részéről. A TTK kiírásait többnyire rendben találták, viszont az egyszeri kiírásainkat modosítani kellene.

Török Gabriella: Csoportos pályázat eddig mehetett, meg lett válaszolva a kérdés?

Silling Bianka: a neptun felületén csak aki TTK anyakaros láthatja a pályázatokat, így az egyszeri ösztöndíjakat is.

Török Gabriella: Egységes ösztöndíjak kellenének minden karra, mert így ugyan azt az eredményt másként díjazzák.

Németh Csilla: Valóban, erre viszont még sokat kellene várni, egyelőre nagyon eltérő ösztöndíjak vannak egyes karokon.

Gosztonyi Katalin megemlíti, hogy tudomása szerint Kar kiváló hallgatójánál is hasonló a helyzet, nincs lehetőség más anyakaros, de TTK szakpáros hallgatóknak indulni.

Tóth Gergely: Kémia korrepetálást például a szakmai ösztöndíj esetében nyilván a TTK-nak kellene fizetni.

Török Gabriella: sport esetében így hátrányba került az, aki egyénileg sportol, hiszen nem tudja csoportosan leadni.

A Köb tagok a téma megvitatása után megegyeznek abban, hogy maradjon meg továbbra is a csoportos pályázat lehetősége.

Silling Binka: A sport ösztöndíj esetében nem lehet anyagi költségeket támogatni, ezért azon módosítani kellene, illetve javasolták hogy számlák mellett legyen beszámoló is a tevékenységekről.

Török Gabriella: Melyik törvény alapján?

Silling Bianka: Az 51/2007-es kormányrendelet 10-es paragrafusának 4-es bekezdése alapján.

(Az intézményi szakmai, tudományos és közéleti ösztöndíj a tantervi követelményeken túlmutató tevékenységet végző hallgató részére - az intézmény térítési és juttatási szabályzatában rögzített eljárási rend és elvek szerint - pályázat alapján, meghatározott időre, havonta vagy egyszeri alkalommal folyósított nem kötelező juttatás.)

Németh Csilla: Legfőbb kérdés, hogy a részvételt vagy az eredmény díjazzuk. Az eredmény díjazására már a rendszeres ösztöndíj is megvan, így ezt arra kellene fordítani, hogy motiváljuk a hallgatókat sport rendezvényeken elindulni.

Az elküldött új pályázatba érkezik pár formai és megfogalmazási javaslat. Majd a KÖB hosszasan megvitatja a lehetőségeket. Török Gabriella javaslatára a sport ösztöndíj kiírása el lesz halasztva, ameddig pontosítást és jogi segítséget kapunk.

Németh Csilla: A kulturális ösztöndíj esetében is járjunk el hasonlóan. Jenleg a vírushelyzet miatt amúgy is kevés eseményre lehet pályázni.

Török Gabriella: Legyenek tájékoztatva a hallgatók.

Silling Bianka: Természetesen megy majd ki email, amiben ez is említésre kerül.

Németh Csilla: Térjünk át az egyszeri szakmai ösztöndíj pályázatra

Török Gabriella: A kiküldött dokumentumok közül hiányzik a melléklet. Egyértelmű lesz a hallgatóknak milyen feladatra pályázhatnak?

Silling Bianka: Véletlenül maradt le, de nem változik az előző éveshez képest.

Silling Bianka megnyitja és bemutatja a mellékletet, valamint kiegészíti, hogy a hallgatók eddig minden esetben megfelelő tevékenységekre pályáztak.

*4/2021.(I. 06.) számú KÖB határozat: a KÖB egyhangúlag elfogadta az előre kiküldött egyszeri szakmai ösztöndíj kiírást.*

Németh Csilla 9:40-kor lezárja a napirendi pontot.

**3. 9.45 Rendszeres ösztöndíjak következő féléves kiírásai**

Silling Bianka: A rendszeres ösztöndíjakkal nem volt probléma a felülvizsgálaton, illetve ki is lett emelve, hogy jó pályázatok.

Török Gabriella: A rendszeres tudományos pályázat szövegében a minimum ponthatárt elérő hallgatók helyett pályázat szerepeljen.

*5/2021.(I. 06.) számú KÖB határozat: a KÖB egyhangúlag elfogadta az előre kiküldött rendszeres sport ösztöndíj kiírást.*

Rendszeres tudományos ösztöndíj

*6/2021.(I. 06.) számú KÖB határozat: a KÖB egyhangúlag elfogadta az előre kiküldött rendszeres tudományos ösztöndíj kiírást.*

Németh Csilla 9:50-kor lezárja a napirendi pontot.

**4. 9:52 Egyebek:**

A KÖB tagok megbeszélik, hogy a következő ülés napja február 22. legyen.

Németh Csilla 10:00-kor lezárja az ülést.

**Függelék.** Az ülésen hozott határozatok jegyzéke.

*1/2021.(I. 06.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

*2/2021.(I. 06.) számú KÖB határozat: a KÖB egyhangúlag Tanácskozási jogot szavaz Papp Gergely Sándornak.*

*3/2021.(I. 06.) számú KÖB határozat: a KÖB egyhangúlag elfogadta az előre kiküldött napirendet.*

*4/2021.(I. 06.) számú KÖB határozat: a KÖB egyhangúlag elfogadta az előre kiküldött egyszeri szakmai ösztöndíj kiírást.*

*5/2021.(I. 06.) számú KÖB határozat: a KÖB egyhangúlag elfogadta az előre kiküldött rendszeres sport ösztöndíj kiírást.*

*6/2021.(I. 06.) számú KÖB határozat: a KÖB egyhangúlag elfogadta az előre kiküldött rendszeres tudományos ösztöndíj kiírást.*

Silling Bianka Németh Csilla

Ösztöndíjakért felelős referens a jegyzőkönyv készítője, KÖB elnök

ELTE TTK HÖK